पर्यावरण प्रदूषण के समाधान के लिए जागरूक हों: डॉ. मिश्रा
आज के युग में पर्यावरण बड़ी समस्या बनती जा रही है, लेकिन इसका समाधान करना भी अपने हाथ में है जब तक समाज इस समस्या के समाधान के लिए आगे नहीं आएगा। तब तक समाधान आसान नहीं होगा। हमें इस समस्या के समाधान के लिए समाज को लेकर चलना होगा। इस जिले में चारों ओर वन विभाग की जमीनें हैं, लेकिन लोगों द्वारा पौधे काटे जा रहे हैं जो कि पर्यावरण और जलवायु के लिए बहुत ही हानिकारक है। यह बात प्रदेश के स्वास्थ्य मंत्री डॉ नरोत्तम मिश्रा ने नागाजी संस्थान की ओर से जलवायु एवं पर्यावरण सरंक्षण पर आयोजित संगोष्ठी एवं परिचर्चा कार्यक्रम में मुख्य अतिथि बतौर कही। इस अवसर पर बड़ी संख्या में लोग उपस्थित थे।
मंत्री ने कहा कि हमें पर्यावरण के लिए खुद एवं समाज को लेकर जागरूक होना पड़ेगा। तभी हम पर्यावरण को बचा सकते है। उन्होंने दिल्ली का उदाहरण देते हुए कहा कि दिल्ली में वातावरण इतना दूषित है कि वहां हर व्यक्ति को मास्क लगाकर चलना पड़ रहा है। जब हमें कोई चीज आसानी से मिल जाती है तो हम उसकी कदर नहीं करते है और वही चीज जब हमें नहीं मिलती है तब हमें उसकी कीमत का अहसास होता है कि वह कितनी कीमती है। उन्होंने कहा कि इस जिले के चारों ओर पहले से ही तालाब होने के कारण पानी ही पानी था, लेकिन लोगों ने उस पानी की कीमत नहीं समझी कुछ समय बाद पानी को लोगों ने पैसों से खरीद कर पिया तब पानी की कीमत समझ में आई इसलिए अब हमें पर्यावरण के लिए जनजागरूक चेतना लानी होगी। उन्होंने कहा कि हमें आगे आने वाली पीढ़ी को समझना होगा कि वह अपनी सभ्यता और संस्कृति को न भुलाकर आगे बढ़े। स्वास्थ्य के प्रति पर्यावरण का विशेष महत्व है। हम तुलसी के पौधे को अपने घर में लगाते हैं इसका भी बहुत महत्व है। कार्यक्रम में पूर्व वैज्ञानिक जीएस भारद्वाज, अमर सिंह तोमर ने भी विचार व्यक्त किए। इस मौके पर अंत्योदय समिति के जिला उपाध्यक्ष डाॅ. रामजी खरे, मंडी अध्यक्ष प्रतिनिधि जीतू कमरिया, नगरपालिका अध्यक्ष सुभाष अग्रवाल, लख्खा टिलवानी, जनपद पंचायत अध्यक्ष प्रतिनिधि सतीश यादव, जनपद पंचायत उपाध्यक्ष कमलू चौबे, विपिन गोस्वामी, रमेश नाहर, मुकेश यादव, भूरे चौधरी, अभिराम शर्मा, डाॅ. दिलीप प्राचार्य, डाॅ पीएन सक्सेना सहित कई लोग उपस्थित थे।
जलवायु परिवर्तन पर आयोजित कार्यशाला में विचार व्यक्त करते स्वास्थ्य मंत्री डॉ मिश्रा।
hin_Deva hin_Deva hin_Deva hin_Deva